CELEX: 42000D1215(02)
Language: hr
Date: 2000-09-18 00:00:00
Title: 2000/771/EZ: Odluka predstavnika vlada država članica koji su se sastali unutar Vijeća od 18. rujna 2000. o privremenoj primjeni Unutarnjeg sporazuma između predstavnika vlada država članica, koji su se sastali u Vijeću, o potrebnim mjerama i postupcima za provedbu Sporazuma o partnerstvu AKP-EZ

11/Sv. 114
            
            
               HR
            
            
               Službeni list Europske unije
            
            
               24
            
         42000D1215(02)
   
               L 317/375
            
            
               SLUŽBENI LIST EUROPSKE UNIJE
            
         ODLUKA PREDSTAVNIKA VLADA DRŽAVA ČLANICA KOJI SU SE SASTALI UNUTAR VIJEĆA
   od 18. rujna 2000.
   o privremenoj primjeni Unutarnjeg sporazuma između predstavnika vlada država članica, koji su se sastali u Vijeću, o potrebnim mjerama i postupcima za provedbu Sporazuma o partnerstvu AKP-EZ
   (2000/771/EZ)
   PREDSTAVNICI VLADA DRŽAVA ČLANICA EUROPSKE ZAJEDNICE, KOJI SU SE SASTALI U VIJEĆU,
   uzimajući u obzir Ugovor o osnivanju Europske zajednice,
   uzimajući u obzir Sporazum o partnerstvu AKP-EZ potpisan u Cotonou (Benin) 23. lipnja 2000. (dalje u tekstu: „Sporazum AKP-EZ”),
   uzimajući u obzir prijedlog Komisije,
   budući da:
   
               (1)
            
            
               U skladu s člankom 366. stavkom 3. Četvrte konvencije AKP-EZ, Vijeće ministara AKP-EZ-a usvaja Odluku o prijelaznim mjerama koje se primjenjuju između 2. kolovoza 2000. i stupanja na snagu Sporazuma AKP-EZ.
            
         
               (2)
            
            
               Usvajanje tih prijelaznim mjera uključuje ranu provedbu skoro svih odredaba Sporazuma AKP-EZ, osim odredbe o provođenju Devetog EDF-a.
            
         
               (3)
            
            
               Države članice, koje su se sastale u Vijeću, usvojile su Unutarnji sporazum o potrebnim mjerama i postupcima za provedbu Sporazuma AKP-EZ. Ovaj Unutrašnji sporazum ne može stupiti na snagu sve dok ga ne usvoje sve države članice u skladu sa svojim ustavnim odredbama.
            
         
               (4)
            
            
               U skladu s člankom 6. prijelaznih mjera koje se primjenjuju između 2. kolovoza 2000. i stupanja na snagu Sporazuma AKP-EZ, države članice i Zajednica zahtijevaju poduzimanje potrebnih mjera za njihovu primjenu, od kojih svaka djeluje u svoje ime.
            
         
               (5)
            
            
               Stoga, kako bi se utvrdili postupci kojih se države članice trebaju pridržavati za vrijeme razdoblja rane provedbe Sporazuma AKP-EZ, trebalo bi odrediti odredbe za privremenu primjenu Unutrašnjeg sporazuma,
            
         ODLUČILI SU:
   Članak 1.
   Odredbe Unutarnjeg sporazuma između predstavnika vlada država članica, koji su se sastali u Vijeću, o potrebnim mjerama i postupcima za provedbu Sporazuma o partnerstvu AKP-EZ, privremeno se primjenjuju od 2. kolovoza 2000.
   Tekst Unutarnjeg sporazuma priložen je ovoj Odluci.
   Članak 2.
   Ova Odluka stupa na snagu u isto vrijeme kada i prijelazne mjere za ranu provedbu Sporazuma AKP-EZ.
   Ona ostaje na snazi do stupanja na snagu Unutarnjeg sporazuma u vezi s potrebnim mjerama i postupcima za provedbu Sporazuma AKP-EZ.
   Članak 3.
   Ova se Odluka objavljuje u Službenom listu Europskih zajednica.
   
      Sastavljeno u Bruxellesu 18. rujna 2000.
      
         
            U ime vlada država članica
         
         
            Predsjednik
         
         H. VÉDRINE